SET บ่ายร่วง 17 จุด เจอแรงขายทำกำไร หลังดัชนีทะยานแรง ครึ่งเดือนบวก 19%
SET บ่ายร่วง 17 จุด เจอแรงขายทำกำไร หลังดัชนีทะยานแรง ครึ่งเดือนบวก 19%
24 พ.ย. 2563

ผู้สื่อข่าวรายงานว่า ดัชนีตลาดหุ้นไทยภาคบ่ายร่วง 17 จุด โดย ณ เวลา 14.55 น. อยู่ที่ระดับ 1,403.33 จุด  ลบ 17.10 จุด หรือลดลง 1.20% ด้วยมูลค่าซื้อขาย 72,929.35 ล้านบาท
บล.กรุงศรี ระบุในบทวิเคราะห์วันนี้(24 พ.ย.63) ว่า  SET พลิกปิดลบจากแรงขายทำกำไร หลังจากที่ปรับตัวขึ้นร้อนแรงในช่วงก่อนหน้าโดย SET Index ปรับขึ้นแรงกว่า 225 จุด (+19%) ภายในเวลาเพียง 17 วันทำการ
กลยุทธ์การลงทุนภาคบ่าย: ให้กรอบ SET ภาคบ่ายที่ 1,410 -1,430 จุด เน้นทยอยขายทำกำไร ส่วนนักลงทุนที่รับความเสี่ยงได้เน้นลงทุนในกลุ่มที่มีปัจจัยบวกเฉพาะตัวอาทิ กลุ่ม สื่อสารรับอานิสงส์ Apple เปิดวางจำหน่าย iPhone 12 เป็นทางการ และ กลุ่มขนส่งทางเรือรับอานิสงส์ซัพพลายเรือขาดแคลน บ่ายนี้เลือกDTAC JMART และ RCL